佢發現喇潑佗嘅男人好熱愛對理論知識嘅研究，尤其鍾愛哲學同天文學，而且天空之城有極先進嘅科技，用咗磁力嘅原理令座島浮喺空中。加厘華一路喺喇潑佗學到好多嘢，而且仲受到唔錯嘅待遇，但係佢冇幾耐就開始覺悶，落咗去喇潑佗下面嘅一笪土地嗰度，佢發現有好多人都去過喇潑佗接受教育，但呢啲人冚唪唥都淨係識得做埋晒啲唔等使嘅研究，例如有其中一位教授就喺度談論點樣透過一個人「去完大便之後用邊隻手抆屁股」嚟評估佢係咪想謀反。